CELEX: 32010R0671
Language: mt
Date: 2010-07-13 00:00:00
Title: Regolament tal-Kunsill (UE) Nru 671/2010 tat- 13 ta’ Lulju 2010 li jemenda r-Regolament (KE) Nru 2866/98 dwar ir-rata tal-kambju għall-euro fl-Estonja

28.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 196/4
            
         REGOLAMENT TAL-KUNSILL (UE) Nru 671/2010
   tat-13 ta’ Lulju 2010
   li jemenda r-Regolament (KE) Nru 2866/98 dwar ir-rata tal-kambju għall-euro fl-Estonja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 140(3) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-opinjoni tal-Bank Ċentrali Ewropew (1),
   Billi:
   
               (1)
            
            
               Ir-Regolament tal-Kunsill (KE) Nru 2866/98 tal-31 ta’ Diċembru 1998 dwar ir-rati tal-kambju bejn l-euro u l-muniti tal-Istati Membri li jadottaw l-euro (2) jiddetermina r-rati tal-kambju mill-1 ta’ Jannar 1999.
            
         
               (2)
            
            
               Skont l-Artikolu 4 tal-Att ta’ Adeżjoni tal-2003, l-Estonja hija Stat Membru b’deroga kif iddefinit fl-Artikolu 139(1) tat-Trattat dwar il-Funzjonament tal-Unjoni Ewropea (minn issa 'l quddiem “it-Trattat”).
            
         
               (3)
            
            
               Skont id-Deċiżjoni tal-Kunsill 2010/416/UE tat-13 ta’ Lulju 2010 bi qbil mal-Artikolu 140(2) tat-Trattat dwar l-adozzjoni mill-Estonja tal-euro fl-1 ta’ Jannar 2011 (3), l-Estonja tissodisfa l-kundizzjonijiet meħtieġa għall-adozzjoni tal-euro u d-deroga tal-Estonja għandha tiġi revokata mill-1 ta’ Jannar 2011.
            
         
               (4)
            
            
               L-introduzzjoni tal-euro fl-Estonja teħtieġ l-adozzjoni tar-rata ta’ konverżjoni bejn l-euro u l-kroon Estonjan. Din ir-rata ta’ konverżjoni għandha tkun iffissata għal 15,6466 kroon Estonjani għal kull euro, li tikkorrispondi mar-rata ċentrali preżenti tal-kroon fil-mekkaniżmu tar-rata tal-kambju (ERM II).
            
         
               (5)
            
            
               Ir-Regolament (KE) Nru 2866/98 għandu għalhekk jiġi emendat skont dan,
            
         ADOTTA DAN IR-REGOLAMENT:
   Artikolu 1
   Dan li ġej għandu jiddaħħal bejn ir-rati ta’ konverżjoni applikabbli għall-mark Ġermaniż u d-drachma Griega fl-Artikolu 1 tar-Regolament (KE) Nru 2866/98:
   
      “= 15,6466 kroons Estonjani”.
   
   Artikolu 2
   Dan ir-Regolament għandu jidħol fis-seħħ fl-1 ta' Jannar 2011.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-13 ta’ Lulju 2010.
      
         
            Għall-Kunsill
         
         
            Il-President
         
         D. REYNDERS
      
   
   
      (1)  Opinjoni mogħtija fil-5 ta’ Lulju 2010 (għadha mhix ippubblikata fil-Ġurnal Uffiċjali)
   
      (2)  ĠU L 359, 31.12.1998, p. 1.
   
      (3)  Ara paġna 24 ta’ dan il-ĠU.